wickkiey/tamil-wikipedia-chunked huggingface dataset:
# பாக்ஸ் மங்கோலிகா

## அடிப்படை

### அரையாப்பு ப்ளேக்

மங்கோலியப் பேரரசின் கானேடுகள் பிரிந்து வீழ்ச்சி அடைந்தது மட்டுமே *பாக்ஸ் மங்கோலிகா* வீழ்ச்சி அடைந்ததற்கு காரணமான முக்கிய காரணிகள் கிடையாது. அரையாப்பு ப்ளேக் அல்லது கறுப்புச் சாவின் பரவலும் *பாக்ஸ் மங்கோலிகா* வீழ்ச்சி அடைந்ததற்கு முக்கியமான காரணமாகும். மங்கோலியப் பேரரசானது ஒரு காலத்தில் தனித்தனியாக இருந்த பகுதிகளை இணைத்திருந்தது. கறுப்புச் சாவு வேகமாக பரவுவதை இது எளிதாக்கியது. வில்லியம் ஹெச். மெக்நீல் என்கிற வரலாற்றாளரின் கூற்றுப்படி பிளேக் நோயானது தெற்கு சீனா மற்றும் பர்மாவின் இமாலய அடிவாரப் பகுதிகளில் நிலத்தில் வாழ்ந்த கொறிணிகளிடமிருந்து மங்கோலிய வீரர்களுக்கு அவர்கள் அந்தப் பகுதி மீது 1252 இல் படையெடுத்தபோது பரவியது. 1331 இல் அரையாப்பு ப்ளேக் சீனாவில் இருந்ததாக பதிவுகள் உள்ளன. கறுப்புச் சாவின் காரணமாக சீனாவின் மக்கள் தொகையில் மூன்றில் ஒரு பங்கு மற்றும் ஐரோப்பாவின் மக்கள்தொகையில் 25-50% பேரும் கொல்லப்பட்டதாக மதிப்பிடப்பட்டுள்ளது.  
மக்கள் தொகையை பொறுத்தவரையில் வீழ்ச்சியைச் சந்தித்த மங்கோலியர்களால், அவர்களது பேரரசின் தொலைதூர பகுதிகளின் மீது ஆட்சியை திறமையாக நடத்த முடியவில்லை. பிளேக் நோய் பரவ ஆரம்பித்த பிறகு அப்பகுதிகள் கிளர்ச்சி செய்ய ஆரம்பித்தன. *பாக்ஸ் மங்கோலிகா* இந்த கிளர்ச்சிகள் பொருட்கள் உற்பத்தி மற்றும் வணிகப் போக்குவரத்தை பாதித்தன. இதனால் *பாக்ஸ் மங்கோலிகா* முடிவுக்கு வந்தது.
# பாக்ஸ் மங்கோலிகா

## அடிப்படை

### வணிகம் மீதான தாக்கம்

பின் வந்த அடுத்த 300 ஆண்டுகளுக்கு சீனா தன்னை மற்ற நாடுகளிலிருந்து தனிமைப்படுத்திக் கொண்டு உள்நாட்டு விவகாரங்களை மட்டும் கவனித்துக் கொண்டது. சீனர்கள் தவிர மற்ற அயல் நாட்டவர்கள், அயல்நாட்டு வணிகம் மற்றும் மொழிகளை தடை செய்தது. கன்பூசியம் மற்றும் தாவோயியம் ஆகிய மதங்கள் தேசிய மதங்களாக மீண்டும் நிலை நிறுத்தப்பட்டன. சீனர்கள் கலாச்சார தேக்கத்தை அனுபவித்தனர். மிங் அரசமரபின் ஆரம்பகால வருடங்களின் போது, செங் கே பயணங்களை மேற்கொண்ட போதும் உலகின் மற்ற பகுதிகளுடனான வர்த்தகம் பொதுவாக குறைந்தது. "கொள்கை மாற்றம்" என்பதை விட போர்கள், தொற்றுநோய்கள் மற்றும் பரவலான இடையூறுகளே இதற்கு காரணமாகும். . பொருளாதார சிக்கல்களும் ஒரு முக்கியமான உலக வர்த்தக நாடாக இருந்த சீனாவின் வீழ்ச்சிக்கு பங்களித்தன. கறுப்புச் சாவானது உலகின் மற்ற பகுதிகளின் வர்த்தக அமைப்பிற்கு உடனே பரவியது. *பாக்ஸ் மங்கோலிகாவின்* போது பொதுவானதாகவும் மற்றும் பாராட்டப்பட்டதுமான தொலைதூர வர்த்தகமானது கிட்டத்தட்ட முழுவதுமாக நிறுத்தப்பட்டது.
# கதுன்

***கதுன்*** (மொங்கோலியம்: , ***கதுன்***, хатан ***கதன்***; *khātūn*; **', plural **'; , খাতুন; ) என்பது “கான்” அல்லது “ககான்” என்பதன் பெண்பால் பட்டம் ஆகும். இது துருக்கிய ககானேடு மற்றும் மங்கோலியப் பேரரசில் பயன்படுத்தப்பட்டது. இது “அரசி” அல்லது “பேரரசி” என்பதற்குச் சமமானதாகும்.
# கதுன்

## சொற்பிறப்பு மற்றும் வரலாறு

மத்திய ஆசியாவில் இசுலாம் வருவதற்கு முன், புகாராவின் அரசியின் தலைப்பாக கதுன் இருந்தது. இசுலாமிய கலைக்களஞ்சியத்தின் கூற்றுப்படி, “கதுன் என்பது சோகடிய மொழிச் சொல்லாகும். இது கோதுருக்குகள் மற்றும் துருக்கிய ஆட்சியாளர்களின் மனைவியர் மற்றும் பெண் உறவினர்களால் பயன்படுத்தப்பட்ட பட்டமாகும்.”
# கதுன்

## குறிப்பிடத்தகுந்த கதுன்கள்

- போர்டே
- டோகுஸ் கதுன்
- மந்துகை கதுன்
- டோரேஜின் கதுன்
# கநும்

**கநும்** அல்லது **கநோம்** (, , , , ) அரச அல்லது பிரபுக் குடும்பங்களில் பெண்களுக்குப் பயன்படுத்தப்படும் பட்டமாகும். இது முதலில் கிழக்கு ஆசியா மற்றும் மத்திய ஆசியாவில் தோன்றியதாகும். பின்னர் மத்திய கிழக்கு மற்றும் தெற்கு ஆசியாவில் பயன்படுத்தப்பட்டது. இது கான் என்பதன் பெண்பால் பட்டமாகும்.  
துருக்கிய மொழியில், இது “ஹனிம்” என உச்சரிக்கப்படுகிறது. சுல்தானின் மனைவிக்கு வழங்கப்படும் “ஹனிம்ஃபென்டி” எனும் பட்டம், கநும் (“ஹனிம்”) மற்றும் “எஃபென்டி” ஆகிய வார்த்தைகளின் கூட்டுச் சொல்லாகும்.  
தெற்கு ஆசியாவில், குறிப்பாக பஞ்சாப், சிந்து, ஹைதராபாத், டெல்லி மற்றும் வடமேற்கு எல்லைப்புற மாகாணம் ஆகிய இடங்களில் ‘’கநும்’’ உயர் சமூக நிலையில் உள்ள முஸ்லிம் பெண்களுக்கு மரியாதைக்குரிய பெயராகப் பயன்படுத்தப்படுகிறது.
# ஜினோங்

**ஜினோங்** மங்கோலியர்களின் பட்டமாகும். இது சீனச் சொல்லான “ஜின்வாங்”கில் (பாரம்பரிய சீனம்: 晉王; பின்யின்: ஜின் வாங்; பொருள் - ஜின் அரசர்) இருந்து உருவானது. சில வரலாற்றாசிரியர்கள் இது “சின்வாங்”கில் (பாரம்பரிய சீனம்: 親王; பின்யின்: qīn wáng; பொருள் - இளவரசன்) இருந்து உருவானதாகவும் கூறுகின்றனர். சீனப் பெயருடனான உறவு என்னவாக இருந்தாலும், மங்கோலியப் பெயர் சீன மொழியில் “ஜினோங்” (பாரம்பரிய சீனம்: 濟農; பின்யின்: jǐ nóng) அல்லது "ஜினங்" (பாரம்பரிய சீனம்:吉囊; பின்யின்: jí náng) என்று வழங்கப்படுகிறது.  
இப்பட்டம் முதன் முதலில் 1292 ஆம் ஆண்டில் குப்லாய் கானின் பேரன் கமலாவுக்கு வழங்கப்பட்டது. அவர் செங்கிஸ் கானின் கல்லறையில் (*நைமன் சகான் கெர்*; ; பொருள் – எட்டு வெள்ளை வீடுகள்) பணியாற்றினார். கல்லறைக்குச் சேவை செய்தவர்கள் ஒர்டுஸ் என்றும், உயர்ந்த பூசாரி ஜினோங் என்றும் அழைக்கப்பட்டனர். ஒர்டுஸ் கெர்லென் ஆற்றங்கரையில் வாழ்ந்தனர், ஆனால் பின்னர் ஒர்டோஸ் என்று அழைக்கப்படும் பகுதிக்கு சென்றனர். மங்கோலியாவை ஒன்றிணைத்த தயான் கானின் தந்தை ஒரு ஜினோங் ஆவார். அவரது சந்ததியினர் 1949 வரை அப்பதவியை வகித்தனர். சிங் வம்சத்தின் காலத்தில் ஜினோங், எகே ஜுயு லீக் அல்லது சிங் இராணுவ அமைப்பின் தலைவராகப் பணியாற்றினார்.
# சமணப் புனிதத் தலங்கள்

, சத்ருஞ்ஜெய மலை, குஜராத்]]
, குஜராத்]]
சமணக் கோயில்கள், குஜராத்]]
, குஜராத்]]
, இராஜஸ்தான்]]
, இராஜஸ்தான்]]
, உத்தரப் பிரதேசம்]]
மற்றும் நடுவில் சுபர்சுவநாதரின் சிற்பம், தியோகர் சமணர் கோயில்கள், உத்தரப் பிரதேசம்]]
, இராஜஸ்தான்]]  
**சமணப் புனிதத் தலங்கள்**, இந்தியாவில் இராஜஸ்தான், குஜராத், உத்தரப் பிரதேசம், தமிழ்நாடு, கர்நாடகா, மகாராட்டிரா, மத்தியப் பிரதேசம், ஒடிசா போன்ற மாநிலங்களில் சமணக் கட்டுமானக் கோயில்களும், குடைவரைகளும், கற்படுக்கைகள் போன்ற நினைவுச் சின்னங்களும் உள்ளன. அவைகள்:
# சமணப் புனிதத் தலங்கள்

## வழிபாட்டுத் தலங்கள்

- வைசாலி, மகாவீரர் பிறந்த இடம், பிகார்
- பாவாபுரி, மகாவீரர் மறைந்த இடம், பிகார்
- தியோகர் சமணர் கோயில்கள், உத்தரப் பிரதேசம்
- சிகார்ஜி சமணக் கோயில்கள், ஜார்க்கண்டு
- திகம்பர சமணக் கோயில், பழைய தில்லி
- அகிம்சா தலம், தில்லி
- சத்ருஞ்ஜெய மலை. குஜராத்
- பாலிதானா கோயில்கள், குஜராத்
- சத்ருஞ்ஜெய மலை, குஜராத்
- கிர்நார் சமணக் கோயில்கள், (நேமிநாதர் முக்தி அடைந்த இடம்), குஜராத்
- அதீஸ்சிங் கோயில், குஜராத்
- பத்ரேஸ்வரர் சமணர் கோயில், குஜராத்
- கும்பாரிய சமணக் கோயில்கள், குஜராத்
- பவகர் சமணக் கோயில்கள், குஜராத்
- தில்வாரா கோயில், இராஜஸ்தான்
- ராணக்பூர் சமணர் கோயில்கள், இராஜஸ்தான்
- தரங்கா சமணர் கோயில், இராஜஸ்தான்
- மிர்பூர் சமணக் கோயில், இராஜஸ்தான்
- ஓசியான் சமணக் கோயில், இராஜஸ்தான்
- நௌகசா திகம்பர சமணக் கோயில், இராஜஸ்தான்
- கோமதீஸ்வரர் சிலை, கர்நாடகா
- பஞ்சகூட சமணர் கோயில், கர்நாடகா
- லக்குண்டி சமணக் கோயில், கர்நாடகா
- சாவீர கம்பத கோயில், கர்நாடகா
- தர்மசாலா கோயில், கர்நாடகா
# சமணப் புனிதத் தலங்கள்

## வழிபாட்டுத் தலங்கள்

### தமிழ்நாட்டில் சமணக் கோயில்கள்

- சிதறால் மலைக் கோவில், கன்னியாகுமரி, தமிழ்நாடு
- சமணக் காஞ்சி, காஞ்சிபுரம்
- மேல் சித்தாமூர் சமணர் கோயில், விழுப்புரம் மாவட்டம்
- மன்னார்குடி மல்லிநாதசுவாமி ஜினாலயம், திருவாரூர் மாவட்டம்
- தீபங்குடி தீபநாயகசுவாமி ஜினாலயம், திருவாரூர் மாவட்டம்
- அனுமந்தக்குடி சமணக் கோயில், சிவகங்கை மாவட்டம்
- கரந்தை ஆதீஸ்வரசுவாமி ஜினாலயம், தஞ்சாவூர் மாவட்டம்
- கும்பகோணம் சந்திரப்பிரப பகவான் ஜினாலயம், தஞ்சாவூர் மாவட்டம்
- கும்பகோணம் சுவேதாம்பரர் சமணக்கோயில், தஞ்சாவூர் மாவட்டம்
# சமணப் புனிதத் தலங்கள்

## சமணக் குடைவரைகள், சிற்பங்கள், படுகைகள் & கல்வெட்டுக்கள்

- எல்லோரா குகைகள் எண் 30 முதல் 34 வரை, மகாராட்டிரா
- உதயகிரி, கந்தகிரி குகைகள், ஒடிசா
- கழுகுமலை சமணர் படுகைகள், தூத்துக்குடி மாவட்டம்
- யானைமலை, மதுரை, மதுரை மாவட்டம்
- சமணர் மலை, மதுரை, மதுரை மாவட்டம்
- திருப்பரங்குன்றம் சமணக் குகைகள், மதுரை மாவட்டம்
- கீழவளவு, மதுரை மாவட்டம்
- கீழக்குயில்குடி, மதுரை மாவட்டம்
- அரிட்டாபட்டி மலை, மதுரை
- ஓணம்பாக்கம், காஞ்சிபுரம் மாவட்டம்
- ஆர்மா மலைக் குகை, வேலூர் மாவட்டம்
- ஏழடிப்பட்டம், புதுக்கோட்டை மாவட்டம்
- பாரீசுவ ஜீனாலயம், கிருஷ்ணகிரி மாவட்டம்
# சமணப் புனிதத் தலங்கள்

## இதனையும் காண்க

- குஜராத்தில் சமணம்
- தமிழ்நாட்டில் சமணம்
- சமணத் தமிழ் நூல்கள்
- சமண அறிஞர்கள்
# கால பால பைரவர் கோயில், திருவைரவன்பட்டி

**திருவைரவன்பட்டி கால பால பைரவர் கோயில்** தென்னிந்தியாவில் வைரவருக்கான முதற் கோயிலாக திருக்கோட்டியூர் அருகே திருவைரவன்பட்டியில் உள்ளது. சிவகங்கை சமத்தான தேவத்தான நிர்வாகத்திற்கு உட்பட்டது. தட்சிண காசி எனவும் அழைக்கப்படுகிறது.  
திருப்பத்தூர் - சிவகங்கை சாலையில் திருப்பத்தூரிலிருந்து 7வது கிலோமீட்டரில் அமைந்துள்ள இத்தலத்தில் குடிகொண்டுள்ள திரு மூல பால கால பைரவர் சேர, சோழ, பாண்டிய, பல்லவ மற்றும் நாயக்க மன்னர்களாலும், கோவிந்தப்ப தீட்சிதர் போன்ற மகான்களாலும் வழிபடப்பட்டவர்.மன்னர்கள் போருக்குச் செல்லும் முன் போரில் வெற்றி வேண்டி இங்குள்ள வைரவரை வழிபட்டுச் சென்றதாக நம்பப்பட்டது.இத்தலம் முசுகுந்த சக்கரவரத்தி, அஷ்ட நாகர்களால் வணங்கப்பட்டது என்பதும் வரலாறு.  
பிரதி மாதம் தேய்பிறை அட்டமி அன்று திருவைரவன்பட்டியில் பைரவர் வழிபாடு, திருமுறை, திருமறை, தெய்வீக இசைக்கருவிகள் ஆகியவை முழங்க காலபைரவ யாகத்துடன் சிறப்பாகக் கொண்டாடப்படுகிறது.மாதத்தில் இந்த ஒரு நாள் மட்டும் இவ்வூர் திருவிழா கோலம் கொள்ளுகிறது.
# தருமநாதர்

**தருமநாதர்** (Dharmanatha) சமண சமயத்தின் 15வது தீர்த்தங்கரர் ஆவார். இவர் இச்வாகு குலத்தில் அயோத்தி அருகே சிகார்ஜி எனும் ஊரில் பானு - சுவிரதா எனும் இணையருக்கு பிறந்தவர். இவர் ஒரு சித்த புருஷர் என சமணச் சாத்திரங்கள் கூறுகிறது. தருமநாதர் ஜார்க்கண்டு மாநிலத்தில் உள்ள கிரீடீஹ் மாவட்டத்தின் சிகார்ஜி எனும் மலையில் முக்தி அடைந்தார். தீர்த்தாங்கரர் தருமநாதர் தங்க நிறமும், வஜ்ஜிராயுதமும் கொண்டவர்.  
கிபி1848ல் தீர்த்தங்கரர் தருமநாதருக்கு அர்பணிக்கப்பட்ட புகழ்பெற்ற அதீஸ்சிங் கோயில், குஜராத் மாநிலத்தின் அகமதாபாத் நகரத்தில் உள்ளது.  
கேரளா மாநிலத்தின் கொச்சி அருகே உள்ள *மட்டஞ்சேரி* எனும் ஊரில் தருமநாதருக்கு ஒரு கோயில் அர்ப்பணிக்கப்பட்டுள்ளது.
# தருமநாதர்

## இதனையும் காண்க

- சமணத் தமிழ் நூல்கள்
- சமண அறிஞர்கள்
- சமணப் புனிதத் தலங்கள்
# கொங் தயிஜி

** கொங் தயிஜி** மங்கோலியர்களின் பட்டமாகும். இது சீன வார்த்தையான *ஹுவாங்டைசியில்* (皇太子; பட்டத்து இளவரசன்) இருந்து உருவானது. இது முதலில் செங்கிஸ் கான் வம்சாவளியினருக்கு மட்டுமே வழங்கப்பட்டது. மங்கோலிய பாரம்பரியத்தில், ஒரு கான் தனக்கு அடுத்த கானைத் தேர்ந்தெடுக்க முடியாது. அதற்குப் பதிலாக கான் இறந்த பிறகு அடுத்த கான் குறுல்த்தாயில் தேர்ந்தெடுக்கப்பட்டார். எனினும் குப்லாய் கான் இந்த பாரம்பரியத்தை உடைத்து, தனது இரண்டாவது மகன் சென்சினை (சின்கம்) பட்டத்து இளவரசனாக்கினார். 1286 ஆம் ஆண்டில் சின்கம் இறந்துவிட்டபின், சின்கத்தின் மூன்றாவது மகனான தெமுர் 1293ல் பட்டத்து இளவரசனாக்கப்பட்டார். இருப்பினும், தெமுர் முறையாக இளவரசராக நியமிக்கப்படவில்லை. குப்லாயின் மரணத்திற்குப் பின் நடந்த ஒரு *குறுல்த்தாயில்* மட்டுமே அவரது பட்டம் உறுதிப்படுத்தப்பட்டது.  
துமேட் தியுமனின் அல்டன் கான் கொங் தயிஜியை துணை கானாக நியமித்தார்.
அதன் பிறகு மங்கோலியப் பகுதி முழுவதும் இப்பழக்கம் பரவியது.  
1630களில், 5வது தலாய் லாமாவால், பாதுர் கொங் தயிஜி பட்டம் சுங்கர்களின் தலைவருக்கு வழங்கப்பட்டது. அதன் பிறகு "கொங் தயிஜி" என்ற பட்டமானது, சுங்கர்களின் தலைவரான சேவங் டோர்ஜி நம்ஜில் என்பவரால் பயன்படுத்தப்பட்டது. சுங்கர்கள் வலுப்பெற்ற நிலையில், இப்பட்டம் முக்கியத்துவம் பெற்றது. 18 ஆம் நூற்றாண்டின் நடுப்பகுதியில், ஒயிரட்களிடத்தில் இப்பட்டம் கானை விட உயர்ந்த இடத்தை அடைந்தது. ஏனெனில் சிங் வம்சமானது அளவுக்கு அதிகமான உள்ளூர் தலைவர்களுக்குக் கான் பட்டத்தை வழங்கியது.
# ஜாரியா

**ஜாரியா** (Jharia) இந்தியாவின் ஜார்க்கண்டு மாநிலத்தில் தன்பாத் மாவட்டத்தின் நிர்வாகத் தலைமையிடமான தன்பாத் நகரத்திற்கு தெற்கில் 8 கி.மீ. தொலைவில் அமைந்த ஊராகும். ஜாரியா 2006ல் தன்பாத் மாநகராட்சியுடன் இணைக்கபப்ட்டது. இந்நகரம் பல நிலக்கரிச் சுரங்கங்களால் பெயர் பெற்றது.
# ஜாரியா

## மக்கள் தொகையியல்

2001ம் ஆண்டு மக்கள் தொகை கணக்கெடுப்பின் படி, ஜாரியாவின் மக்கள் தொகை
81,979 ஆகும்.
அதில் ஆண்கள் 54%ம்; பெண்கள் 46% ஆக உள்ளனர். எழுத்தறிவு விகிதம் 68% ஆகும். ஆறு வயதிற்குட்பட்டவர்கள் 14% ஆக உள்ளனர்.
# ஜாரியா

## இடம்பெயர்வு

ஜாரியாவின் நிலக்கரிச் சுரங்கங்களில் அடிக்கடி ஏற்படும் கட்டுப்படுத்த முடியாத தீயாலும், நிலத்தின் மேற்பரப்பில் ஏற்படும் பெரும் வெடிப்புகளாலும், மக்கள் ஜாரியாவில் நிம்மதியாக வாழ்க்கை வாழ இயலாதபடியால், ஜாரியாவை விட்டு வெளி இடங்களுக்கு இடம் பெயர ஜார்கண்ட் மாநில அரசு ஏற்பாடு செய்துள்ளது. இதனால் ஜாரியாவின் சுரங்கங்களிலிருந்து இன்னும் வெட்டி எடுக்க வேண்டிய 60,000 கோடி (US$12 billion) மதிப்புள்ள நிலக்கரி வளங்களை அரசு எளிதாக சுரண்டி எடுக்க வசதியாக இருக்கும் எனக் கருதப்படுகிறது.
# ஜாரியா

## நிலக்கரி சுரங்கங்கள்

தாமோதர் ஆற்று படுகையில் உள்ள ஜாரியாவில் 110 சதுர கிலோ மீட்டர் பரப்பில், நிலத்தடி நிலக்கரி சுரங்கங்களும், திறந்த வெளி நிலக்கரி சுரங்கங்களும் உள்ளது.  
ஜாரியாவில் 1894 ஆண்டு முதல் நிலக்கரியை சுரங்கங்கள் வெட்டி எடுக்கப்படுகிறது. இச்சுரங்கங்கள் 1971ல் பொதுவுடைமையாக்கப்பட்டது. ஜாரியாவைச் சுற்றி இரும்பாலைகள் மற்றும் உருக்காலைகள் உள்ளது.
# ஜாரியா

## நிலக்கரி சுரங்கங்கள்

### நிலக்கரி சுரங்க தீ

ஜாரியாவின் 70 நிலக்கரி சுரங்கங்களிலிருந்து 1916 முதல் நிலக்கரி தீயினால் பற்றி எரிகிறது.
மேலும் நிலக்கரி சுரங்கத் தீயால், நிலத்தின் மேற்பரப்புகள் வெடித்து பெரும் பள்ளங்கள் உருவாகிறது.
# ஜாரியா

## இதனையும் காண்க

- 1965 தன்பாத் நிலக்கரிச் சுரங்கப் பேரழிவு
- தன்பாத் மாவட்டம்
# நோயன் (பட்டம்)

***நோயோன்***, ***நோயன்***, ***நயன்*** மங்கோலியப் பேரரசில் வழங்கப்பட்ட ஒரு பட்டமாகும். நவீன மங்கோலிய மொழியில் இந்த வார்த்தை மிஸ்டர் அல்லது மான்சியூரைப் போன்ற ஒரு முகவரி வடிவமாகப் பயன்படுத்தப்படுகிறது.  
“நல்ல னோயன் கான் நம்நன்சுரன்” என்றும் அழைக்கப்படுகிறார்.]]  
ஆரம்பத்தில், செங்கிஸ் கானின் இராணுவத்தில் ஒரு இராணுவ தளபதிக்கு இது வழங்கப்பட்டது: னோயன் என்ற வார்த்தை 10,000 மற்றும் 1,000 படை வீரர்களைக் கொண்ட இராணுவ பிரிவுகளான முறையே தியுமன்கள் மற்றும் மிங்கன்களின் தளபதிகளுக்கு வழங்கப்பட்டது. வெற்றிகளின் போது, * னோயன்கள் * நிர்வாகத்திற்காகப் பிராந்தியங்களைப் பெற்றனர். மேலும் அவர்கள் 20ஆம் நூற்றாண்டில் திறமையுடன் பிரபுத்துவம் அடைந்தனர். ‘’னோயன்கள்’’ சமூக தரவரிசையில் சாதாரண மங்கோலியர்களுக்கு மேலே இருந்தனர். ஆனால் செங்கிஸ் கான் மற்றும் அவரது சகோதரர்களின் வம்சாவளியினருக்குக் கீழே இருந்தனர். இவர்கள் சில நேரங்களில் சூச்சியின் உளூஸ், இல்கானேடு மற்றும் ஜகாடேய் கானேட்டில் எமிர் அல்லது பே என அழைக்கப்பட்டனர். யுவான் பதிவுகளில் இவர்கள் ‘’குவன்ரென்’’ என்றழைக்கப்பட்டனர். ஏனெனில் போர் தொடுத்தலே இவர்களின் முக்கியப் பணியாகும்.  
வழக்கமாக குறிப்பிடத்தக்க நபர்களின் பெயர்களுக்குப் பின்னால் இப்பட்டம் பயன்படுத்தப்பட்டது. “கான்” எவ்வாறு பயன்படுத்தப்பட்டதோ அதேபோல், எ.கா., செபே னோயன், சோர்மக்கன் னோயன், சாலி னோயன் மற்றும் கரிக் னோயன்.
# நோயன் (பட்டம்)

## மங்கோலியப் பேரரசுக்குப் பிறகு

மங்கோலியாவில் 1694 முதல் 1911 வரை சிங் வம்சம் ஆட்சி செய்தது. அவர்கள் மங்கோலியாவை ஆட்சி செய்யும் பணியை செங்கிஸ் கானின் வம்சாவளியினரிடம் ஒப்படைத்திருந்தனர். அவர்களே ‘’னோயன்’’ என்றழைக்கப்பட்டனர். இந்த சகாப்தத்தில் மங்கோலியாவில் பெரும்பாலும் அமைதி நிலவியது. இக்காலத்தில் ‘’னோயன்’’ என்ற பட்டம் உயர்குடியினர் என்று பொருள்படுமாறு மருவியது. 1921 ஆம் ஆண்டிற்குப் பிறகு, ‘’னோயன்’’ என்ற சொல்லுக்குப் பதிலாக டர்கா (முதலாளி) என்ற சொல் அதிகாரிகளைக் குறிக்கப் பயன்படுத்தப்பட்டது.  
மங்கோலியாவில் இசுடாலினிச அடக்குமுறைகளின் போது பல னோயன்கள் பெருமளவில் கொல்லப்பட்டனர் மற்றும்/அல்லது கைதுசெய்யப்பட்டனர்.
# தர்கன்

**தர்கன்** (பழைய துருக்கியம்: *தர்கன்*; மொங்கோலியம்: *தர்கன்* அல்லது *தர்க்ஹன்*; ; ; ; மாற்று உச்சரிப்புகள் *தர்கன்*, *தர்கான்*, *தர்ச்சன்*, *துர்க்ஷன்*, *தர்கனி*, *தர்ஜன்*, *தோர்கியன்* அல்லது *துர்கன்*) மத்திய ஆசியாவில் பயன்படுத்தப்பட்ட பட்டமாகும். இது துருக்கிய மக்கள், இந்தோ-ஐரோப்பியர்கள் (ஈரானியர்கள், தொசாரியர்கள், பஞ்சாபிகள்), மற்றும் மங்கோலியர்களின் முன்னோடிகள், அங்கேரியர்கள் மற்றும் மங்கோலியர்கள் போன்ற பலவிதமான மக்களால் பயன்படுத்தப்பட்டது. மங்கோலியப் பேரரசின் வாரிசுகளின் மத்தியில் இது பொதுவாகப் பயன்படுத்தப்பட்டது.
# தர்கன்

## வரலாறு

மங்கோலியப் பேரரசில், தர்கன்கள் வரி மற்றும் நிலவரி ஆகியவற்றிலிருந்து விலக்குப் பெற்றனர். 1206ல் செங்கிஸ் கான் தனது நிலை உயர்வதற்கு உதவி செய்தவர்களைத் தர்கன் ஆக்கினார். யுவான் வம்சம் மற்றும் இல்கானேட்டில் அரசியல் நெருக்கடி ஏற்பட்டபோது தர்கன்கள் பிரச்சினைகளைத் தீர்ப்பதில் முக்கியப் பங்காற்றினார். அபகா கான் (1234-82) மத்திய ஆசியாவிலிருந்து பெர்சியா வரை தனது தாய் மற்றும் அவரது குழுவை பாதுகாப்பாக வழிநடத்திச் சென்ற ஒரு இந்தியரைத் தர்கன் ஆக்கினார். உருசியாவில், கோல்டன் ஹோர்டேயின் கான்கள் தர்கனுக்கு முக்கியப் பணிகளை அளித்தனர். தெமுர் குத்லுக்கின் (1370-1399) ஜர்லிக் ஒருவர் கிரிமியாவின் தர்கன் ஆக்கப்பட்டார்.
# ஜர்லிக்

**ஜர்லிக்** (; , இயர்லிக், **யர்லிக்**, ) என்பது கானின் முறையான ஆணைகளுக்கான உருசிய வரலாற்றுப் பெயராகும். முக்கியமாக கோல்டன் ஹோர்டேயின் கான்களால் பயன்படுத்தப்பட்டது.  
ஒக்தாயி கான் 1230களில் பைசா மற்றும் ஜர்லிக்குகளைத் தடை செய்தார். 13 ஆம் நூற்றாண்டு முதல் 15 ஆம் நூற்றாண்டு வரை, வடகிழக்கு ருஸின் அனைத்து பிரபுக்களும் தங்கள் ஆட்சியை அங்கீகரிப்பதற்கான ஜர்லிக்குகளைப் பெற்றனர்.  
ஆரம்பத்தில், இந்த ஜர்லிக் கரகோரத்தில் உள்ள ககானிடம் இருந்து வந்தது. ஆனால் படு கான் அவரது கானேட்டை நிறுவியபின், ஜர்லிக்குகள் சாராயிலிருந்து வந்தன. 15 ஆம் நூற்றாண்டின் மத்தியில், மாஸ்க்கோவின் பசில் II மற்ற உருசியப் பிரபுக்களை மங்கோலிய கான்களிடமிருந்து ஜர்லிக் பெறுவதைத் தடுக்கத் தொடங்கினார். இதனால் உள்ளூர் இளவரசர்களின் ஆட்சியை அங்கீகரிப்பதில் மாஸ்கோவின் உரிமை நிறுவப்பட்டது.
# யாம்

**யாம்** (*Yam*, , , **ஒர்டூ**, *சோதனைச்சாவடி*, துர்க்: *jam*) என்பது செங்கிஸ் கானால் உருவாக்கப்பட்ட ஒரு தூதுவ அமைப்பு ஆகும். அதைத்தொடர்ந்து மற்ற கான்களும் இதனைப் பயன்படுத்தத் தொடங்கினர்.  
மங்கோலிய இராணுவத் தூதர்களுக்கான உணவு, தங்குமிடம் மற்றும் உதிரிக் குதிரைகளை வழங்க சாவடிகள் பயன்பட்டன. செங்கிஸ் கான் யாம் வழித்தடங்கள் மேல் சிறப்புக் கவனம் செலுத்தினார். ஏனெனில் மங்கோலியர்களின் படைகள் மிக வேகமாக பயணம் செய்தன. எனவே அவர்களது தூதர்கள் அதைவிட வேகமாகப் பயணம் செய்ய வேண்டியிருந்தது. தூதர்கள் ஒரு நாளைக்கு 200-300 கி.மீ.களைக் கடந்தனர். தகவல் தொடர்பு மற்றும் உளவுத்துறையை (தகவல் சேகரிப்பது) வேகப்படுத்துவதற்காக இவ்வழித்தடங்கள் பயன்பட்டன.  
கோல்டன் ஹோர்டே நாடோடிக் கூட்டம் சிதைந்த பின்னர் இந்த அமைப்பு உருசியாவின் சாராட்சியில் பயன்பட்டது.
# கொசு மீன்

**மேற்கத்திய கொசு மீன்** (**western mosquitofish**, *கம்பூசியா அஃபினிஸ்*) என்பது ஒரு நன்னீர் மீன் இனமாகும். கொசுமீனில் கிழக்கத்திய கொசு மீன் என்ற இன்னொரு மீன் வகையும் உள்ளது.  
இந்தக் கொசுமீன்கள் பிற நன்னீர் மீன்களுடன் ஒப்பிடுகையில் சிறியவை ஆகும், பெண் மீன்கள் வரையும், ஆண் மீன்கள் வரையும் இருக்கும்.  
இந்த மீன்களின் முதன்மை உணவு கொசுக்களின் குடம்பிகளாகும். இவை கொசுக்களின் குடம்பிகளைத் தின்றுவிடுவதால், கொசுக்கள் வளர்வதற்கு வாய்ப்பே இல்லாமல் போகும். இதனால் கொசுக்களை அழிக்க ஏதுவாக அமெரிக்கா, ஆஸ்திரேலியா, ஜப்பான் போன்ற நாடுகளில் குளம், குட்டை, போன்று நீர்நிலைகளில் இந்த மீன்களை வளர்க்கின்றனர்.
# ஓர்டா

**ஓர்டா** (**ஓர்டு**,**ஓர்டோ**, அல்லது **ஓர்டன்**) அல்லது **ஹோர்டே** ஐரோவாசியாவின் புல்வெளிகளில் காணப்படும் வரலாற்று சமூகவியல் மற்றும் இராணுவ அமைப்பு ஆகும். இது பொதுவாக துருக்கியர்கள் மற்றும் மங்கோலியர்களுடன் தொடர்புடையது. இந்த அமைப்பு மண்டல அளவில் ஒரு குலம் அல்லது ஒரு மக்கட்குழுவுக்குச் சமமான கருதப்படுகிறது. சில வெற்றிகரமான ஓர்டாக்கள் கானேடுகளாக மாறின.  
*ஓர்டோ* என்ற துருக்கிய வார்த்தைக்கு “முகாம், தலைமையகம்” என்று பொருள். இதிலிருந்தே சிலாவிக் வார்த்தையான *ஒர்டோ* மற்றும் மேற்கத்திய வார்த்தையான *ஹோர்டே* தோன்றின. எனினும் இதன் உண்மையான பொருள் தங்க நாடோடிக் கூட்டம் போன்ற கானேட்டைக் குறித்தது கிடையாது. இந்த கட்டமைப்புகள் *உளூஸ்* ("நாடு" அல்லது "பழங்குடி") என்று அழைக்கப்பட்டன.  
கடைசி மத்திய காலங்களில் மட்டுமே இந்த *ஓர்டா* என்ற சிலாவியப் பயன்பாடு துருக்கிய மொழிகளுக்குத் திரும்பியது. இந்தியத் துணைக்கண்டத்தில் பேசப்படும் மொழிகளுள் ஒன்றான உருது இந்தத் துருக்கியச் சொல்லிலிருந்தே பெறப்பட்டது.
# யசா

**யசா** (மாற்று உச்சரிப்புகள்: *யசர்*, *யசக்*, *ஜசக்*, மொங்கோலியம்: Их засаг, *எகே ஜசக்*) என்பது செங்கிஸ் கான் உருவாக்கிய ஒரு இரகசிய எழுத்து சட்ட விதியாகும். யசா என்ற வார்த்தைக்கு "ஒழுங்கு" அல்லது "ஆணை" என்று பொருளாகும். இச்சட்டம் இரகசியமாக வைக்கப்பட்டு பொதுமக்களுக்கு வெளியிடப்படவில்லை என்றாலும், இதுவே மங்கோலியப் பேரரசின் உண்மையான சட்டமாகும். யசா, யுத்த காலங்களில் கொடுக்கப்பட்ட ஆணைகளிலிருந்து தோன்றியதாகக் கருதப்படுகிறது. பின்னர், இந்த ஆணைகள் கலாச்சார மற்றும் வாழ்க்கை முறைகளை உள்ளடக்குவதற்காக விரிவுபடுத்தப்பட்டன. யசாவை இரகசியமாக வைத்திருப்பதன் மூலம், ஆணைகள் திருத்தப்படலாம் மற்றும் தேர்ந்தெடுக்கப்பட்டு பயன்படுத்தப்படலாம். யசா, செங்கிஸ் கான் மற்றும் அவரது தத்தெடுக்கப்பட்ட சகோதரர் சிகிகுதக் ஆகியோரால் மேற்பார்வையிடப்பட்டதாக நம்பப்படுகிறது. சிகிகுதக் மங்கோலியப் பேரரசின் உயர் நீதிபதியாக (மங்கோலியம்: *улсын их заргач*) இருந்தார். செங்கிஸ் கான் தன்னுடைய இரண்டாவது மகனான சகடையை (பின்னர் சகடை கான்) சட்டத்தை நிறைவேற்றுவதற்காக நியமித்தார்.
# அபிநந்தநாதர்

**அபிநந்தநாதர்** (Abhinandananatha), சாம்பநாதருக்குப் பின் வந்த சமண சமயத்தின் நான்காவது தீர்த்தங்கரர் ஆவார். இவர் இச்வாகு குல மன்னர் *சன்வரா - சித்தார்த்தா* தம்பதியருக்கு அயோத்தியில் பிறந்தவர். ஞானம் அடைந்த சித்தரான அபிநந்தநாதர் பல்லாயிரம் ஆண்டுகள் வாழ்ந்து ஜார்கண்ட் மாநிலத்தின் சிகார்ஜி மலையில் மோட்சம் அடைந்தார்.  
தங்க நிறம் கொண்ட அபிநந்தநாதர் அரச மரம், குரங்கு மற்றும் யக்யேஸ்வரன் எனும் இயக்கராலும், காளிகா எனும் யட்சினியாலும் அடையாளப்படுத்தப்படுகிறார்.
# அபிநந்தநாதர்

## இதனையும் காண்க

- தீர்த்தங்கரர்
- அருகதர்
- கணாதரர்
- சமணர் கோயில்கள்
- சமணத் தமிழ் நூல்கள்
- சமண அறிஞர்கள்
# கெரஜ்

**பைசா** அல்லது **பைசி** அல்லது **கெரஜ்** (, *pāiza*, *páizi*) என்பது மங்கோலிய அதிகாரிகளாலும் தூதர்களாலும் சில சலுகைகள் மற்றும் அதிகாரங்களைக் குறிக்கப் பயன்பட்ட ஒரு தாயத்து ஆகும். இது மங்கோலிய உயர்குடியினரும், அதிகாரிகளும் பொது மக்களிடமிருந்து பொருட்கள் மற்றும் சேவைகளைக் கோருவதற்கு உதவியது.  
பைசா கொண்ட ஒருவருக்கு மட்டுமே பொருட்களும், சவாரிக் குதிரைகளும் யாம் வழித்தடங்களில் வழங்கப்பட வேண்டும். எனினும், அரிதான இராணுவ பொருட்களைக் கொண்டு வந்தவர்கள் யாம் வழித்தடங்களை பைசா இன்றியும் பயன்படுத்தினர். மங்கோலியப் பேரரசின் அதிகாரிகள் மற்றும் பிரபுக்கள் அதிகாரப்பூர்வமற்ற முறையில் பைசாக்களை வெளியிட்டனர். இதனால் பொதுமக்கள் பாதிப்படைந்தனர். எனவே, ஒக்தாயி கான் (ஆட்சி 1229-1241) பிரபுக்கள் பைசாக்கள் மற்றும் ஜர்லிக்குகள் வழங்குவதைத் தடை செய்தார்.  
வெளிநாட்டு வர்த்தகர்கள் மற்றும் திறமைசாலிகளை ஈர்ப்பதற்காக, பெரிய கான்கள் அவர்களுக்கு வரி செலுத்துவதிலிருந்து விலக்கு அளிப்பதோடு அவர்கள் யாம் நிலையங்களைப் பயன்படுத்துவதற்கும் அனுமதி அளித்தனர். இருப்பினும், மோங்கே கான் (ஆட்சி 1251-1259) இதைத் தவறான வழியில் பயன்படுத்துவதைத் தடுக்க வணிகர்களின் வியாபாரத்தை மேற்பார்வையிடுவதற்கு ஏகாதிபத்திய விசாரணையாளர்களை அனுப்பினார். அவர் யாம் (சாம்) மற்றும் பைசா ஆகியவற்றைப் பயன்படுத்த அவர்களுக்குத் தடை விதித்தார்.  
<>  
</>
# ரோமன் சேரிட்டி

**ரோமன் சேரிட்டி** (**Roman Charity,** இலத்தீன் ***Caritas romana***; இத்தாலியம் ***Carità Romana***) என்பது ஒரு பெண்ணின் முன்மாதிரிக் கதையாகும். பெரோ என்னும் பெண்ணின் தந்தையான சிமோன் என்பவர் சிறையில் அடைக்கப்பட்டு பட்டினிக்கு உள்ளாக்கப்பட்டு மரண தண்டணைக்கு ஆளாக்கப்படுகிறார். சிறையில் தந்தையை சந்திக்கச் சென்றபெரோ இரகசியமாக அவரின் உயிரைக்காக்க அவருக்கு தாய்ப்பால் ஊட்டுகிறார். அவளின் இச்செயல் சிறை அதிகாரியால் கண்டுபிடிக்கப்படுகிறது, ஆனால் அவளின் தந்தையின் உயிரைக்காக்க அவர் செய்த இச்செயல் அதிகாரிகளைக் கவர்ந்தது.
# ரோமன் சேரிட்டி

## வரலாறு

இந்த கதையானது, பண்டைய உரோம வரலாற்று ஆசிரியரான வால்ரியஸ் மாக்சிமஸால் பதிவு செய்யப்பட்டுள்ளது. இதை சித்தரிக்கும் ஒரு ஓவியம் பீதாஸ் ஆலயத்தில் காட்சிப்படுத்தப்பட்டது. ரோமானிய தொன்மவியலில் ஜூனோவின் தன் தாய்ப்பாலை வயது முதிர்ந்த எர்க்குலிசுக்கு அளித்ததாக உள்ளது.  
உரோமன் வரலாற்றாசிரியர் வால்ரியஸ் மாக்சிமஸ் பதிவு செய்த ஒரு கதை கிட்டத்தட்ட சிமோன் கதையை ஒத்ததாக உள்ளது. பின்னர் மூத்த பிளினி (23-79), சிறையில் இருந்த ஒருவரது மகள் அங்கு செவிலியாக பணிபுரிந்தது பற்றி விவரித்துள்ளார். Historians note that Renaissance and Baroque depictions have more incestuous overtones. மிகவும் சிறப்பாக, பீட்டர் பவுல் ரூபென்ஸ் பல ஓவியங்களை வரைந்தார். பரோக் கலைஞரான கரவாஜியோவின் 1606 படைப்பில் இடம்பெற்றிருந்தன.
# மங்குத்

**மங்குத்** (மொங்கோலியம்: **Мангуд**) என்பவர்கள் உருத்-மங்குத் கூட்டமைப்பின் ஒரு மங்கோலிய இனமாவர். இவர்கள் 1485 ஆம் ஆண்டில் நோகை ஹோர்டேவையும், 1785 ஆம் ஆண்டில் புகாரா அமீரகத்தை ஆள மங்கித் வம்சத்தையும் நிறுவினர். இவர்கள் கான் பெயருக்குப் பதிலாக எமிர் என்ற இசுலாமியப் பெயரைப் பயன்படுத்தினர். ஏனெனில் இவர்கள் செங்கிஸ் கானின் வம்சத்தினர் அல்ல, மாறாக இசுலாமின் அடிப்படையில் ஆட்சி செய்தனர். இந்த இனப் பெயரானது மங்கோலிய முன் படைக்குப் பயன்படுத்தப்பட்டது. இவர்களின் வழித்தோன்றல்கள் முன்னாள் மங்கோலிய பேரரசின் பல பகுதிகளில் வாழ்கின்றனர்.
# மங்குத்

## மங்கோலியப் பேரரசில் மங்குத்கள்

பண்டைய ஆதாரங்களின் படி, இவர்கள் கியாத் மங்கோலியர்களில் இருந்து தோன்றினர். மங்குத்கள் மற்றும் உருத்கள் ஆகியோர் மங்கோலியப் பீடபூமியின் வீரம் மிக்க மக்கள் ஆவர். சில குறிப்பிடத்தக்க மங்குத் வீரர்கள் செங்கிஸ் கானுக்கு (1162-1227) ஆதரவும், ஒரு சிலர் அவருக்கு எதிர்ப்பும் தெரிவித்தனர். மங்கோலியப் பேரரசு மேற்கு நோக்கி பரவிய போது , இவர்களும் பல மங்கோலிய பழங்குடியினருடன் மேற்கு நோக்கி மத்திய கிழக்கை நோக்கிச் சென்றனர். இவர்கள் கோல்டன் ஹோர்டேயில் நோகை கானுக்கு ஆதரவு அளித்தனர். மேலும் சாராயில் தங்களது சொந்த ஹோர்டேவை அமைத்தனர்.
# தியூமன் (அலகு)

**தியூமன்** ("பத்தாயிரம் மதிப்புடைய அலகு"; ; ) என்பது துருக்கிய மக்களாலும் மங்கோலிய மக்களாலும் அவர்கள் படைகள் ஏற்பாடு செய்யப்படும் தசம அமைப்பின் ஒரு பகுதியாக இருந்தது.
# தியூமன் (அலகு)

## படையெடுப்பு சகாப்தத்தின் போது மகியர் இராணுவ அமைப்பு

இதே வகையான இராணுவ அமைப்பானது அங்கேரியை வெல்லும்போது மகியர்களால் பயன்படுத்தப்பட்டது. பாரசீக ஆராய்ச்சியாளரும் புவியியலாளருமான அகமது இபின் ருசுதா (கி.பி. 930) என்பவரது கூற்றுப்படி “மகியர்கள் துருக்கியர்களின் ஒரு இனமாவர். அவர்களின் மன்னன் 10,000 குதிரை வீரர்களுடன் செல்பவர். அவரது பெயர் கன்டா“.
# தியூமன் (அலகு)

## செங்கிஸ் கானின் இராணுவ அமைப்பு

செங்கிஸ் கானின் இராணுவ அமைப்பில் தியூமன் என்பது 10 (அரவத்), 100 (சூட்), மற்றும் 1,000 (மிங்கன்) அலகுகளில் இருந்து உருவாக்கப்படுகிறது. ஒவ்வொன்றும் தலைவன் மூலம் அடுத்த உயர் மட்டத்திற்கு அறிக்கை தாக்கல் செய்ய வேண்டும். தியூமன்கள் நடைமுறைக்கு உகந்த அளவு என கருதப்பட்டன. படையெடுப்பிற்குச் சிறியதாகவோ அல்லது திறமையான போக்குவரத்து மற்றும் விநியோகத்திற்கு மிகப்பெரியதாகவோ இல்லாமல் இருந்தன. இதன் இராணுவ மூலோபாயமானது ஒரு பயனுள்ள அதிர்ச்சியும் தாக்குதலும் ஆகும்.
# சிகார்ஜி சமணக் கோயில்கள்

**சிகார்ஜி** (Shikharji) , இந்தியாவின் ஜார்க்கண்டு மாநிலத்தில் சோட்டா நாக்பூர் மேட்டுநிலத்தில் உள்ள கிரீடீஹ் மாவட்டத்தில் உள்ள **பரஸ்நாத்** மலையில் அமைந்துள்ளது.
சிக்கார்ஜி சமணப் புனித யாத்திரைத் தலங்களில் மிகவும் முக்கியமானதாகும். சிக்கார்ஜியில் பல சமணத் தீர்த்தங்கரர்கள் முக்தி அடைந்துள்ளனர்.  
மேலும் சிக்கார்ஜியில் 24 தீர்ததங்கரர்களுக்கு தனித்தனி சந்நதிகள் அமைந்துள்ளது. எனவே சமணர்களுக்கு சிக்கார்ஜி, முக்கிய புனித யாத்திரைத் தலங்களில் ஒன்றாக விளங்குகிறது.
# சிகார்ஜி சமணக் கோயில்கள்

## அமைவிடம்

சிகார்ஜி சமணக் கோயில்கள், ஜார்கண்ட் மாநிலத் தலைநகர் ராஞ்சியிலிருந்து 190 கி.மீ. தொலைவிலும்; பொக்காரா நகரத்திலிருந்து 40 கி.மீ. தொலைவிலும்; தன்பாத் நகரத்திலிருந்து 60 கி.மீ. தொலைவிலும் அமைந்துள்ளது.
# சிகார்ஜி சமணக் கோயில்கள்

## பெயர்க்காரணம்

கோயில்]]  
**சிகார்ஜி** எனும் வட மொழிக்கு வணங்குதற்குரிய கொடுமுடி எனும் பொருளாகும். பரஸ்நாத் மலை பல கொடிமுடிகளைக் கொண்டதாகும். சமண சமயத்தின் முதல் தீர்த்தங்கரரான பார்சுவநாதர் இங்குள்ள மலையில் முக்தி அடைந்ததால் இம்மலைக்கு *பரஸ்நாத் மலை* எனப் பெயராயிற்று. பரஸ்நாத் மலையின் கொடுமுடிகளில் அமைந்த சமண சமயத்தின் முதல்வர்களாக 24 தீர்த்தங்கரர்களின் சன்னதிகளுக்கு சிகார்ஜி என அழைக்கப்படுகிறது. சிகார்ஜி, சுவேதாம்பரர் மற்றும் திகம்பர சமணர்களின் முக்கியப் புனிதத் தலங்களில் ஒன்றாகும். சிகார்ஜி மலை வலம் வருதல் சமணர்களின் சமயச் சடங்காகும்.
# சிகார்ஜி சமணக் கோயில்கள்

## புவியியல்

மேற்கு இந்தியாவின் ஜார்க்கண்டு மாநிலத்தின் சோட்டா நாக்பூர் மேட்டுநிலத்தில் அமைந்த சிகார்ஜி மலைக்கோயில், தில்லி - கொல்கத்தாவை இணைக்கும் தேசிய நெடுஞ்சாலை 2ல் அமைந்துள்ளது. சிகார்ஜி சமணக் கோயில்கள், 4429 அடி உயரமுள்ள பரஸ்நாத் மலையின் **மதுபன்** காட்டில் அமைந்துள்ளது.
# சிகார்ஜி சமணக் கோயில்கள்

## கோயில்கள்

சிகார்ஜியில் சமண சமயத் தீர்த்தங்கரர்கள், அருகதர்கள் மற்றும் கணாதரர்களின் கோயில்கள் 18ம் நூற்றாண்டில் நிறுவப்பட்டதாகும். அவைகள்:  
- ரிசபநாதர்
- குந்துநாதர்
- சந்திரபிரபா
- நமிநாதர்
- அரநாதர்
- மல்லிநாதர்
- புஷ்பதந்தர்
- பத்மபிரபா
- சந்திரபிரபா
- அனந்தநாதர்
- சீதளநாதர்
- சம்பவநாதர்
- வசுபூஜ்ஜியர்
- அபிநந்தநாதர்
- தருமநாதர்
- பார்சுவநாதர்
- மகாவீரர்
- சுமதிநாதர்
- சாந்திநாதர்
- சுபர்சுவநாதர்
- விமலநாதர்
- அஜிதநாதர்
- நேமிநாதர்
- முனீஸ்வரநாதர்
- அருகதர்கள்
- கணாதரர்
# சிகார்ஜி சமணக் கோயில்கள்

## போக்குவரத்து வசதிகள்

அருகில் உள்ள தொடருந்து நிலையம், *மதுபன்* கிராமத்திலிருந்து 25 கி.மீ. தொலைவில் உள்ள *இஸ்ரி பஜாரில்* உள்ள *பரஸ்நாத்* தொடருந்து நிலையமாகும். தில்லி - கான்பூர் - முகல்சராய் - கயா - அசன்சால் வழியாகச் தொடருந்துகள், பரஸ்நாத் தொடருந்து நிலையம் வழியாக செல்கிறது.  
மும்பை, தில்லி, ஜெய்ப்பூர், அஜ்மீர், பாட்னா, அலகாபாத், கான்பூர், ஜம்மு, கல்கா முதலிய நகரங்களை பரஸ்நாத் தொடருந்து நிலையம் இணைக்கிறது.
# சிகார்ஜி சமணக் கோயில்கள்

## இதனையும் காண்க

- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# கெசிக்

**கெசிக்** (கிசிக், கெசிச்சன்) (மொங்கோலியம்: விரும்பப்படுபவர் அல்லது ஆசீர்வதிக்கப்பட்டவர்) என்பவர்கள் மங்கோலியப் பேரரசின் ஏகாதிபத்தியக் காவலாளிகள் ஆவர். குறிப்பாக செங்கிஸ் கான் மற்றும் அவரது மனைவி போர்டேவுக்கு. இவர்களின் முக்கிய நோக்கம் பேரரசர்கள் மற்றும் பிற முக்கிய பிரபுக்களுக்காக அடியாட்களாக செயல்படுவதாகும். இவர்கள் இரு குழுக்களாக பிரிக்கப்பட்டனர்; பகல் காவலாளி (கெசிக்) மற்றும் இரவு காவலாளி (கவதுல்). இவர்கள் வழக்கமான இராணுவத்திலிருந்து தனித்துவமாக இருந்தனர். போருக்குச் செல்ல மாட்டார்கள், அதற்குப் பதிலாக காவலர் கடமையைத் தொடர்ந்தனர். இவர்களின் உச்ச தளபதி ‘’சரபி’’ என்றழைக்கப்பட்டார்.  
மங்கோலிய சாம்ராஜ்ஜியம் யூரேசியாவின் பெரும்பகுதியைக் கடந்து செல்வதால், மங்கோலிய கட்டுப்பாட்டிற்குட்பட்ட பகுதிகள் மீது இதன் தாக்கங்கள் கெசிக் போன்ற ஏகாதிபத்தியக் காவலாளர்கள் உருவாக வழிவகுத்தன. இந்தியாவில் பெரும் முகலாயப் பேரரசர்களின் அரண்மனை காவலாளர்களுக்காகவும், அக்பரின் படைக்கலங்களிலிருந்து வார இறுதியில் மாற்றப்பட்ட திரி இயக்கிகளுக்காகவும், வாள்களுக்காகவும் பயன்படுத்தப்பட்ட சொல்லே கிசிக் ஆகும். பெர்சியாவில் அரசரின் இரவுநேரக் காவலாளர்கள் கெசிக்கி என்று அழைக்கப்பட்டனர்.  
நவீன மங்கோலியாவின் கிசிக்கிடன் இனத்தவர் இவர்களின் வழித்தோன்றல்கள் என நம்பப்படுகிறது. கிசிக்கிடன் தற்போது சீனாவின் உள் மங்கோலியாவில் வசித்து வருகின்றனர்.
# தலைமலை சஞ்சீவிராய பெருமாள் கோயில்

**தலைமலை சஞ்சீவிராய பெருமாள் கோயில் (தலைமலை நல்லேந்திர வரதராஜ பெருமாள்)**என்பது தமிழ்நாட்டின், திருச்சிராப்பள்ளி - நாமக்கல் மாவட்டங்களின் இடையே உள்ள தலைமலையில் உள்ள ஒரு பெருமாள் கோயிலாகும்.
# தலைமலை சஞ்சீவிராய பெருமாள் கோயில்

## பெயரியல்

இலங்கையில் இராவணனுடன் நடந்த போரின்போது மூர்ச்சையடைந்து விழுந்த இலட்சுமணனை காக்க அனுமன் தூக்கிச் சென்ற மூலிகைகள் நிரம்பிய சஞ்சீவி மலையில் இருந்த மூலிகைகளின் வாசத்திலேயே லட்சுமணன் குணமடைந்துவிட்டார். அந்த மகிழ்ச்சியில், மலையை ஆஞ்சநேயர் வீசியெறிந்ததாகவும், அது 7 துண்டுகளாகச் சிதறி விழுந்ததாகவும் அவற்றில் ஒன்று இந்த தலைமலை எனவும் கூறப்படுகிறது. மலையின் தலை போன்ற உச்சி சிகரத்தில் பெருமாள் கோயில் உள்ளதால் தலைமலை எனப் பெயர் பெற்றதாகக் கூறப்படுகிறது.
# தலைமலை சஞ்சீவிராய பெருமாள் கோயில்

## தலை மலை

கிழக்குத் தொடர்ச்சி மலைகளில், நாமக்கல் மாவட்டத்தில் அமைந்துள்ளது தலைமலை காப்புக்காடு. இதன் கிழக்கு மற்றும் தெற்குப் பகுதி திருச்சி மாவட்டத்தின் எல்லையில் உள்ளது. மூலிகை உட்பட பல்வேறு வகையான செடிகள், மரங்கள் நிறைந்ததாக இந்த மலை காணப்படுகிறது. இந்தக் காப்புக்காட்டில் சுமார் 3,200 அடி உயர மலையில் சஞ்சீவிராய பெருமாள் கோயில் அமைந்துள்ளது.
# தலைமலை சஞ்சீவிராய பெருமாள் கோயில்

## பாதை

இக்கோயிலுக்குச் செல்ல நாமக்கல் மாவட்டம் எருமப்பட்டி, வடவத்தூர், செவிந்திப்பட்டி, திருச்சி மாவட்டம் நீலியாம்பட்டி, சஞ்சீவிபுரம், கள்ளிப்பட்டி ஆகிய பகுதிகளில் இருந்து உள்ள ஐந்து பாதைகள் வழியாக கரடுமுரடான, செங்குத்தான மற்றும் சில இடங்களில் மிகவும் ஆபத்தான பாதையைக் கடந்து ஏறக்குறைய ஏழு கி.மீ. தொலைவுக்கு நடந்து மலை உச்சிக்குச் செல்ல முடியும். கீழிருந்து வரும் அனைத்துப் பாதைகளும் தலைமலையில் இருந்து சுமார் ஒரு கி.மீ. கீழே உள்ள கருப்பண்ணசாமி கோயிலில் ஒன்று சேர்கின்றன.
# தலைமலை சஞ்சீவிராய பெருமாள் கோயில்

## கோயில்

நாயக்க மன்னர் காலத்தில் கட்டப்பட்டதாகக் கூறப்படும் இந்தக் கோயிலில், உள்ள இறைவன் தானாய் வளர்ந்த தலைமலை சஞ்சீவிராயன் என்று அப்பகுதி மக்களால் அழைக்கப்படுகிறார். இந்த இறைவனான நல்லேந்திர பெருமாள் சுயம்புவாக எழுந்தருளியவராக கருதப்படுகிறார். மேலும் வெங்கடாஜலபதி, ஸ்ரீதேவி, பூதேவி ஆகிய தெய்வங்கள் மூலவர்களாகவும், சீனிவாச பெருமாள், ருக்மணி, சத்யபாமா ஆகிய தெய்வங்கள் உற்சவர்களாகவும் உள்ளனர். இவர்களுக்கு தென்புறத்தில் அலமேலுமங்கை தாயார் மூலவராகவும், மகாலட்சுமி உற்சவராகவும் உள்ளனர். பெரும்பாலும் சனிக்கிழமைகளில் மட்டுமே கோயிலுக்கு பக்தர்கள் வருகிறார்கள். தலைமலை உச்சியில் உள்ள பெருமாள் கோயிலுக்கு வரும் பக்தர்கள் பலர் கோயிலுக்கு வெளிப்புறத்தில் ஒரு பாதம் மட்டுமே வைக்கும் அளவுக்கு சுமார் 4 அங்குலம் அகலமே உள்ள சுவரின் விளிம்பில் உயிரைப் பணயம் வைத்து நடந்து வலம்வருவதை வழக்கமாகக் கொண்டுள்ளனர். மிகவும் ஆபத்தான இந்தச் செயலை தலைமலை கிரிவலம் என்று கூறுகின்றனர். இவ்வாறு கிரிவலம் சென்றசிலர் தவறி விழுந்து இறந்துள்ளனர்.
# ராமலீலா (திரைப்படம்)

***ராமலீலா*** ( ***Ramaleela***) என்பது 2017 ஆண்டைய இந்திய மலையாள அரசியல் திரைப்படமாகும். இந்தப் படத்துக்குக் கதை, திரைக்கதை, வசனம் எழுதியிருப்பவர் சச்சி. படத்தை அருண் கோபி இயக்கியுள்ளார். இப்படத்தில் திலீப், முகேஷ், கலாபவன் ஷாஜோன், பிரயாக மார்ட்டின் ஆகியோர் முன்னணி பாத்திரங்களில் நடித்துள்ளனர். முலகுப்பதம் பிலிம்ஸ் தயாரிப்பில் டோமிச்சன் முலூபப்பாடுவால் தயாரிக்கப்பட்டு விநியோகிக்கப்பட்டுள்ளது. நடிகர் திலீப் பிரபல நடிகை மீதான பாலியல் துன்புறுத்தல் வழக்கில் கைதுசெய்யப்பட்டதால், படம் வெளிவருவதில் தாமதம் ஏற்பட்டது. படத்தை புறக்கணிக்குமாறு பலரால் அழைக்கப்பட்ட போதிலும், இந்த படம் 2017 செப்டம்பர் 28 அன்று இந்தியாவில் வெளியிடப்பட்டது.
# ராமலீலா (திரைப்படம்)

## கதை

கம்யூனிஸ்ட் கட்சியிலிருந்து விலக்கப்பட்டதால், காங்கிரஸ் கட்சியில் சேரும் ராமன் உண்ணி (திலீப்) அக்கட்சியின் இடைத்தேர்தல் வேட்பாளராக அறிவிக்கப்படுகிறார். ராமண் உண்ணியின் தாய் ராகினி (ராதிகா சரத்குமார்) உட்பட கம்யூனிஸ்ட் கட்சி உறுப்பினர்களின் வெளிப்படையான எதிர்ப்பையும் காங்கிரஸ் கட்சியில் வேட்பாளர் வாய்ப்பைப் பறிகொடுத்தவர்களின் மறைமுக எதிர்ப்பையும் மீறி, அதிக ஆதரவாளர்களைப் பெற்று வெற்றிவாய்ப்பை நோக்கி நகர்கிறான். இந்நிலையில் தேர்தல் பிரச்சாரத்தில் ஈடுபட்டிருக்கும் கம்யூனிஸ்ட் கட்சியின் மூத்த உறுப்பினர் ஒருவர், பொது இடத்தில் சுட்டுக் கொல்லப்படுகிறார். கொலைப்பழி ராமன் மீது விழுகிறது. அதிலிருந்து ராமன் மீண்டானா, உண்மையான கொலையாளி யார், தேர்தல் முடிவு என்ன ஆகிய கேள்விகளுக்கான பதில்களுடன் முடிகிறது படம்
# ராமலீலா (திரைப்படம்)

## தயாரிப்பு

படமானது முலகுப்பதம் பிலிம்ஸ் தயாரிப்பில் டோமிச்சன் முலூபப்பாடுவால் தயாரிக்கப்பட்டு விநியோகிக்கப்பட்டுள்ளது. இப்படம் 14 கோடி செலவில் தயாரிக்கப்பட்டது. படத்திற்கு கோபி சுந்தர் இசையமைத்துள்ளார்.
# ராமலீலா (திரைப்படம்)

## வெளியீடு

*ராம்லீலா* இந்தியாவில் 2017 செப்டம்பர் 28 அன்று வெளியிடப்பட்டது. கேரளத்தில் 129 திரையரங்குகளில் வெளியானது.
# சிங்கப்பூர் உணவு

சிங்கப்பூரில் பலதரப்பட்ட உணவுவகைகள் உள்ளன. இவை எல்லாமே இங்குள்ள பல இன மக்களின் கலாச்சர உணவுகள் ஆகும். பல உணவுகள் எப்படி வேறு நாடுகளிலிருந்து இங்கு சமைக்கப்பட்டதோ, அவ்வாறே இன்றும் சமைக்கப்படுகிறது. வேறு சில உணவுகளோ , இரண்டு கலாச்சாரங்களின் உணவுகளின் கலவையாக அமைகின்றன. சீனர்கள்,மலாய்க்காரர்கள், இந்தியர்கள் என பலத்தரப்பட்ட மக்கள் சிங்கப்பூரில் வாழ்கின்றனர்.  
சிங்கப்பூரில் உணவு என்பது மக்களின் அடையாளமாகவும் திகழ்கிறது. மலாய்க்காரர்கள் பன்றிக்கறியையும் மதுவையும் அருந்தக்கூடாது. இந்தியர்கள் மாட்டுக்கறியை சாப்பிடக்கூடாது. சீனர்கள் ஒரு வகையில் குச்சிகளை பயன்படுத்தி சாப்பிடுவார்கள். மலாய்க்காரர்களும் இந்தியர்களும் கைகளால் உணவை எடுத்து சாப்பிடுவார்கள்.  
சாப்பாட்டுக்கடைகளைவிட உணவன்கடிகளில் உண்பதை சிங்கப்பூரர்கள் விரும்புகிறார்கள். கோழிசிசோறு,சாத்தே, பிரியாணி போன்ற உணவுகள் விற்கப்படுகின்றன. பாலாடைக்கட்டி பரோட்டா போன்ற கலவை உணவும் இங்கு விற்கப்படுகிறது.
# இலங்கை–பாக்கித்தான் துடுப்பாட்டத் தொடர், 2017

இலங்கைத் துடுப்பாட்ட அணி ஐக்கிய அரபு அமீரகத்தில் 2017 செப்டம்பர் முதல் அக்டோபர் வரை பாக்கித்தான் துடுப்பாட்ட அணியுடன் இரண்டு தேர்வுப் போட்டிகளிலும், ஐந்து ஒரு-நாள் போட்டிகளிலும், மூன்று பன்னாட்டு இருபது20 (இ20ப) போட்டிகளிலும் விளையாடியது. பாக்கித்தான் அணியின் தலைவர் மிஸ்பா-உல்-ஹக் இளைப்பாறிய பின்னர் சப்ராஸ் அகமது அவ்வணியின் தலைவராக விளையாடிய முதலாவது தேர்வுப் போட்டி இதுவாகும்.  
2009 ஆம் ஆண்டில் இலங்கை அணி லாகூரில் துடுப்பாட்டப் போட்டித் தொடரில் விளையாடச் சென்ற போது இலங்கை அணி மீது தீவிரவாதிகள் தாக்குதல் நடத்தியதில், இலங்கை அணியின் ஆறு வீரர்கள் காயமடைந்தனர். அதன் பின்னர் சிம்பாப்வே அணி மட்டும் 2015 மே மாதத்தில் பாக்கித்தான் சென்று தேர்வுப் போட்டியில் விளையாடியது. வேறு எந்த தேர்வு அணிகளும் பாக்கித்தான் செல்லவில்லை. இலங்கை அணி தேர்வுத்தொடரை 2–0 என்ற கணக்கில் வென்றது. அமீரகத்தில் விளையாடிய தொடர்களில் பாக்கித்தான் அனைத்துத் தேர்வுப் போட்டிகளிலும் தோல்வியடைந்தது இதுவே முதன் முறையாகும். ஒருநாள் தொடரை பாக்கித்தான் அணி 5–0 என்ற கணக்கில் வென்றது. ஒரே ஆண்டில் மூன்று தடவைகள் அனைத்து ஒரு-நாள் போட்டிகளிலும் தோல்வியடைந்த ஒரே நாடு என்ற சாதனையைப் பெற்றது. முன்னதாக இதே ஆண்டில் தென்னாப்பிரிக்காவுடனும், இந்திய அணியுடனும் விளையாடி அனைத்துப் போட்டிகளிலும் தோல்வியடைந்திருந்தது.
# இலங்கை–பாக்கித்தான் துடுப்பாட்டத் தொடர், 2017

## அணிகள்

| தேர்வுகள் | ஒரு-நாள் | இ20ப |  |  |  |  |
| --- | --- | --- | --- | --- | --- | --- |
| * சப்ராஸ் அகமது (த, குகா)
* முகம்மது அப்பாசு
* அசார் அலி
* அசன் அலி
* முகம்மது ஆமிர்
* முகம்மது அசுகார்
* பிலால் ஆசிப்
* சமி அசுலாம்
* பாபர் அசாம்
* மீர் அம்சா
* சான் மசூத்
* வகாப் ரியாஸ்
* உசுமான் சலாகுதீன்
* அசாத் சஃபீக்
* யாசிர் சா
* அரிசு சொகாயில் | * தினேஸ் சந்திமல் (த)
* லகிரு திரிமான்ன
* நிரோசன் டிக்வெல்ல (குகா)
* விசுவா பெர்னாண்டோ
* லகிரு கமகே
* ரங்கன ஹேரத்
* திமுத் கருணாரத்ன
* சுரங்க லக்மால்
* குசல் மெண்டிசு
* தில்ருவன் பெரேரா
* நுவான் பிரதீப்
* சதீர சமரவிக்கிரம
* இலக்சன் சந்தக்கன்
* கவ்சால் சில்வா
* ரோசன் சில்வா | * சப்ராஸ் அகமது (த, குகா)
* அசன் அலி
* முகம்மது ஆமிர்
* பாகிம் அசுரப்
* பாபர் அசாம்
* முகம்மது ஹஃபீஸ்
* ஜுனைத் கான்
* சதாப் கான்
* உசுமான் கான்
* சோயிப் மாலிக்
* ரும்மான் ராயிசு
* அகமது செசாத்
* அரிசு சொகாயில்
* இமாத் வாசிம்
* பக்கார் சமான்
* இமாம்-உல்-அக் | * உபுல் தரங்க (த)
* துஷ்மந்த சமீரா
* தினேஸ் சந்திமல்
* அகிலா தனஞ்சய
* நிரோசன் டிக்வெல்ல (குகா)
* விசுவா பெர்னாண்டோ
* லகிரு கமகே
* சமர கப்புகெதர
* சுரங்க லக்மால்
* குசல் மெண்டிசு
* திசாரா பெரேரா
* 
நுவான் பிரதீப்

* சீக்குகே பிரசன்னா
* சதீர சமரவிக்கிரம
* மிலிந்த சிரிவர்தன
* லகிரு திரிமான்ன
* ஜெப்ரி வான்டர்சி | * சப்ராஸ் அகமது (த, குகா)
* அசன் அலி
* உமர் அமீன்
* முகம்மது ஆமிர்
* பாகிம் அசுரப்
* பாபர் அசாம்
* முகம்மது ஹஃபீஸ்
* சாதப் கான்
* உசுமான் கான்
* சோயிப் மாலிக்
* முகம்மது நவாசு
* ரும்மான் ராயீசு
* அகமது செசாத்
* இமாத் வாசிம்
* ஆமர் யாமின்
* பக்கார் சமான் | * திசாரா பெரேரா (த)
* மினோத் மானுக்க
* சதுரங்க டி சில்வா
* விசுவா பெர்னாண்டோ
* லகிரு கமகே
* தனுஷ்க குணதிலக்க
* தில்சான் முனவீர
* சச்சித் பத்திரான
* சீக்குகே பிரசன்னா
* அசான் பிரியஞ்சன்
* சதீர சமரவிக்கிரம
* விக்கும் சஞ்சய
* தசுன் சானக்க
* இசுரு உதான
* மகெல உடவத்தை
* ஜெப்ரி வான்டர்சி | } |
# மங்கோலியப் பிரபுத்துவம்

**மங்கோலிய உயர்குடியினர்** ( *யசகுரதன்*; *சுரவலசதன்*) 10 மற்றும் 12 ஆம் நூற்றாண்டுகளுக்கு இடையில் உருவாயினர். 13 ஆம் நூற்றாண்டில் முக்கியத்துவம் பெற்றனர். 20 ஆம் நூற்றாண்டின் முற்பகுதி வரை மங்கோலியாவை ஆண்டனர்.  
*யசகுரதன்* என்ற மங்கோலிய வார்த்தை, ‘’வேர்’’ என்று பொருளுடைய *யசகுர்* என்ற வார்த்தையில் இருந்து தோன்றியது.
# மங்கோலியப் பிரபுத்துவம்

## மங்கோலியப் பேரரசு (1206-1368) மற்றும் யுவான் வம்சம் (1271-1368)

வழியே செல்லும் ஒரு மங்கோலிய ஆட்சியாளர். ரசித் அல்-தின் கமதானியின் ஜமி அல்-தவரிக்கின் விளக்கம்.]]
# மங்கோலியப் பிரபுத்துவம்

## மங்கோலியப் பேரரசு (1206-1368) மற்றும் யுவான் வம்சம் (1271-1368)

### உயர்குடிப் பட்டங்கள்

- ***கான்*** (***ககான்***, ; 大汗), மங்கோலியப் பேரரசின் மிக உயர்ந்த ஆட்சியாளர்.
- ***நோயோன்*** (; 國王), பொருள் "ஒரு மாநிலத்தின் அரசர்", மங்கோலிய பேரரசின் கீழ் ஒரு அடிபணிந்த/ துணை மாநிலத்தின் ஆட்சியாளர்.
- ***ஜினோங்*** (; 濟農), பொருள் "பட்டத்து இளவரசன்", பெரிய கானின் வெளிப்படையான வாரிசு. யுவான் வம்சத்தின்போது, *ஜினோங்* காரகோரத்தில் தங்கியிருப்பார். இவர் சடங்கு நிகழ்ச்சிகளை நிர்வகித்தார்.
- ***கான் கு*** (; 王子), “இளவரசன்” என்று பொருள்.
- ***மிர்சா*** (米爾扎), “இளவரசன்” என்று பொருளுடைய ஒரு பாரசீக வார்த்தை.
# மங்கோலியப் பிரபுத்துவம்

## மங்கோலியப் பேரரசு (1206-1368) மற்றும் யுவான் வம்சம் (1271-1368)

### இராணுவத் தரவரிசை

- ***துமேது-இன் நோயன்*** (萬戶長), "*தியுமனின்* தளபதி" என்று பொருள். ஒரு *தியுமன்* என்பது 10,000 துருப்புக்களின் இராணுவ அலகு. 1206ல் மங்கோலியப் பேரரசின் ஆரம்பத்தில் ஒன்பது *தியுமன்*கள் இருந்தன, ஆனால் 1368 வாக்கில் 40 மங்கோலியத் *தியுமன்*கள் மற்றும் நான்கு ஒயிரட் *தியுமன்*கள் இருந்தன.
- ***மிங்கன்-உ நோயன்*** (千戶長), அதாவது "ஒரு *மிங்கனின்* தளபதி". ஒரு *மிங்கன்* என்பது 1000 துருப்புகளின் இராணுவ பிரிவு ஆகும்.
- ***ஜகுது-இன் தர்கா*** (百戶長), அதாவது “ஒரு *சூட்டின்* தளபதி”. ஒரு *சூட்* என்பது 100 துருப்புக்களின் இராணுவ அலகு ஆகும்.
- ***அரபன்-உ தர்கா*** (十戶長), அதாவது "*அரவத்தின்* தளபதி". ஒரு *அரவத்* என்பது 10 துருப்புகளின் இராணுவ அலகு ஆகும்.
- ***சரபி*** (扯兒必), என்பது கெசிக் தளபதியின் பெயர் ஆகும்.
- ***பே*** (貝伊), என்கிற துருக்கிய வார்த்தையின் பொருள் "தலைவர்" என்பதாகும்.
# மங்கோலியப் பிரபுத்துவம்

## மங்கோலியப் பேரரசு (1206-1368) மற்றும் யுவான் வம்சம் (1271-1368)

### பெண் பட்டங்கள்

- ***கதுன்*** (; 可敦), அதாவது "பேரரசி" அல்லது "அரசி".
- ***பேகம்*** (貝古姆), என்பது "*பே*"யின் மனைவியையோ அல்லது மகளையோ குறிக்கும் ஒரு துருக்கிய வார்த்தை ஆகும்.
- ***கொன்ஜி*** (; 公主), என்பது ஒரு இளவரசியை அல்லது உயர்குடிப் பெண்ணைக் குறிப்பிடப் பயன்படும் வார்த்தை ஆகும்.
- ***பெஹி***, ஒரு உயர்குடிப் பெண்ணைக் குறிப்பிடப் பயன்படும் வார்த்தை ஆகும்.
# மங்கோலியப் பிரபுத்துவம்

## வடக்கு யுவான் வம்சம் (1368-1635)

### உயர்குடியினரின் பட்டங்கள்

- ***கான்*** (***ககான்***; 可汗) என்பவர் வடக்கு யுவான் பேரரசின் உயர்ந்த ஆட்சியாளர் ஆவார்.
- ***கான்*** (汗) என்பது மங்கோலிய நிலப்பிரபுத்துவ தலைவருக்கான ஒரு பட்டம் ஆகும். 16 ஆம் நூற்றாண்டின் மத்தியில், மங்கோலியாவில் பல *கான்கள்* இருந்தனர், ஏனெனில் உள்ளூர் நிலப்பிரபுக்கள் தங்களைத் தாங்களே *கான்* என அழைக்கத்தொடங்கினர். இந்த *கான்* ஆங்கிலத்தில் ‘’Khan* என்று உச்சரிக்கப்படுகிறது. *khaan'' என்று உச்சரிக்கப்படும் வார்த்தையானது உயர்ந்த ஆட்சியாளருக்கு மட்டுமே உரித்தானது ஆகும்.
- ***ஜினோங்*** (; 濟農), என்பது பட்டத்து இளவரசன் அல்லது உயர்ந்த கானின் வாரிசாகக் கூடியவரைக் குறிக்கக் கூடிய வார்த்தை ஆகும். இவர் உள் மங்கோலியப் பகுதியில் வசித்து வந்தார். 15 ஆம் நூற்றாண்டிலிருந்து இப்பட்டம் *கானின்* வெளிப்படையான வாரிசுக்காக மட்டும் பயன்படுத்தப்படாமல் பரம்பரைக்குப் பயன்படுத்தப்பட்ட ஒன்று ஆனது.
- ***கொங் தயிஜி*** (; 渾台吉) என்பது சீன கால *ஹுவாங்தைசி* (皇太子; "ஏகாதிபத்திய பட்டத்து இளவரசன்”) என்ற வார்த்தையிலிருந்து உருவானதாகும். இது தனக்கென சொந்தமான நிர்வாகப் பகுதியைக் கொண்டிருந்த செங்கிஸ் கான் வம்சாவளியினரைக் குறிக்க பயன்படுத்தப்பட்ட ஒரு பட்டம் ஆகும்.
- ***தைஜி*** (; 台吉), செங்கிஸ் கான் வம்சாவளியினருக்குக் கொடுக்கப்பட்ட ஒரு பட்டம்.
- ***வாங்*** (王) என்பது தனக்கென சொந்தமான நிர்வாகப் பகுதியைக் கொண்டிருந்த கசர் அல்லது செங்கிஸ் கானின் ஏதாவது ஒரு சகோதரரின் வம்சாவளியினரைக் குறிக்க பயன்படுத்தப்பட்ட ஒரு பட்டம் ஆகும்.
- ***தைசி*** (; 太師) என்பது தனக்கென சொந்தமான நிர்வாகப் பகுதியைக் கொண்டிருந்த போர்ஜிஜின் குடும்ப வம்சாவளியினரைச் சாராத உயர்குடியினரைக் குறிக்க பயன்படுத்தப்பட்ட ஒரு பட்டம் ஆகும். இத்தகைய உயர்குடியினருள் *துமேது-இன் நோயனின்* சந்ததியினரும் அடங்குவர்.
# மங்கோலியப் பிரபுத்துவம்

## வடக்கு யுவான் வம்சம் (1368-1635)

### பெண் பட்டங்கள்

- ***தைகு*** என்பது உயர்ந்த கானின் துணைவியாருக்குக் கொடுக்கப்படும் பட்டமாகும்.
- ***கதுன்*** (可敦) என்பது அரசனின் துணைவியரையோ அல்லது அதற்கு சமமான தகுதி வாய்ந்த உயர்குடியினப் பெண்ணையோ குறிப்பிடப் பயன்படுத்தப்பட்ட ஒரு பட்டம் ஆகும்.
- ***கொன்ஜி*** (公主) என்பது ஒரு இளவரசியையோ அல்லது சமமான தகுதியைக் உயர்குடியினப் பெண்ணையோ குறிப்பிடப் பயன்படும் ஒரு வார்த்தை ஆகும்.
- ***பெகிச்சி*** (***பெயிச்சி***) என்பது ஒரு இளவரசரின் துணைவியையோ அல்லது அதற்குச் சமமான தகுதி வாய்ந்த உயர்குடியினப் பெண்ணையோ குறிப்பிடப் பயன்படுத்தப்படுகிறது.
# மங்கோலியப் பிரபுத்துவம்

## வடக்கு யுவான் வம்சம் (1368-1635)

### உயர்குடி அல்லாதவர்களுக்கான பட்டங்கள்

- ***சயின் குமுன்*** என்பது உண்மையில் “நல்ல மனிதர்” என்ற பொருளுடையது. பணக்கார நபரைக் குறிக்கக் பயன்படுத்தப்பட்டது.
- ***துன்டு குமுன்*** , என்பது "நடுத்தர மனிதர்" என்று பொருள்படக்கூடியது.
- ***மகு குமுன்*** என்பது உண்மையில் “மோசமான மனிதர்” என்ற பொருளுடையது. ஏழை நபரைக் குறிக்கக் பயன்படுத்தப்பட்டது.
- ***கிதது குமுன்*** என்பது உண்மையில் “சீன மனிதர்” என்ற பொருளுடையது. அடிமையைக் குறிக்கக் பயன்படுத்தப்பட்டது.
# மங்கோலியப் பிரபுத்துவம்

## சிங் வம்சம் (1691-1911) மற்றும் போகடு காகனேடு (1911-1924)

### பொதுவான பட்டங்கள்

மேலே உள்ள தரவரிசைகளைத் தவிர, பிரபுக்கள் இரண்டு வகைகளாகப் பிரிக்கப்படுகிறார்கள்:
- ***தோரோல் தைஜி*** ( இலக்கியரீதியாக “தொடர்புடைய பிரபுக்கள்”) என்பவர்கள் 'அல்டான் உருக்'கின் உறுப்பினர்கள் மற்றும் செங்கிஸ் கானின் சந்ததியினர் ஆவர்.
- ***கரியது தைஜி*** (இலக்கியரீதியாக "பிரபுக்களின் மக்கள்") என்பவர்கள் கசர், பெல்குதை மற்றும் செங்கிஸ் கான் சகோதரர்களின், அல்லது தூரிலு கான் மற்றும் *துமேது-இன் நோயன்களின்* வம்சத்தினர் ஆவர்.
மங்கோலியப் உயர்குடிகளுக்கு வழங்கப்படும் மற்ற பட்டங்கள்:
- ***அ-கே*** (阿哥) என்பவர் உயர்குடிக் குடும்பத்தின் மகன் ஆவார்.
- ***தபுனங்*** (塔布囊) என்பவர் உயர்குடிக் குடும்பத்தின் மருமகன் ஆவார்.
# மங்கோலியப் பிரபுத்துவம்

## சிங் வம்சம் (1691-1911) மற்றும் போகடு காகனேடு (1911-1924)

### உயர்குடி அல்லாத பட்டங்கள்

- ***சோவுமோன் அல்பது*** என்பது பொதுவாக ஒரு அடிமையைக் குறிப்பிடுகிறது.
- ***கம்சில்கா*** என்பது ஒரு உயர்குடிக் குடும்பத்தின் அடிமையைக் குறிப்பிடுகிறது.
- ***சபி*** என்பது *கோதோக்துவின்* (呼圖克圖; தலாய் லாமா அல்லது பஞ்சென் லாமா வழங்கிய ஒரு பட்டம்) ஒரு ஊழியரைக் குறிப்பிடுகிறது.
# சிரேயன்சுவநாதர்

**சிரேயன்சுவநாதர்** (Shreyansanath), சமண சமயத்தின் 11வது தீர்த்தங்கரர் ஆவார். இச்வாகு குல மன்னர் விஷ்ணுவிற்கும் - இராணி விஷ்ணுதேவிக்கும், சாரநாத் அருகில் உள்ள சிம்மபுரியில் பிறந்தவர். கர்மத் தளைகளிலிருந்து விடுபட்டு, ஞான சித்தராக விளங்கிய சிரேன்சுவநாதர், தற்கால இந்தியாவின் ஜார்க்கண்டு மாநிலத்தின் சிகார்ஜி மலையில் முக்தி அடைந்தார்.  
சிரேயன்சுநாதருக்கு சாரநாத்தில் திகம்பரக் கோயில் உள்ளது.
# சிரேயன்சுவநாதர்

## இதனையும் காண்க

- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# புஷ்பதந்தர்

சமண சமயத்தின் 9வது தீர்த்தங்கரான **புஷ்பதந்தர்** (Puṣpadanta), **சுவிதிநாதர்** என்ற பெயராலும் அழைக்கப்படுகிறார்.
சமண சமயச் சாத்திரங்களின் படி, புஷ்பதந்தர், கருமத் தளைகளிலிருந்து விடுபட்டு, சித்த புருஷராகி அருகதர் நிலைக்கு உயர்ந்தவர்.  
புஷ்பதந்தர், சுக்ரீவன் - சுப்பிரியா இணையருக்கு, தற்கால உத்தரப் பிரதேச மாநிலத்தின் தியோரியாவில் உள்ள குக்குந்தூ எனுமிடத்தில் பிறந்தவர்.  
புஷ்பதந்தர், ஜார்க்கண்ட் மாநிலத்தின் சிகார்ஜி மலையில் முக்தி அடைந்தவர்.  
வெண்நிறம் கொண்ட புஷ்பதந்தரின் வாகனம் முதலை ஆகும். பூ பவழமல்லி, காவல் தேவதைகள் அஜிதன் எனும் யட்சனும்; மகாகாளி எனும் யட்சினி ஆவார்கள்.
# புஷ்பதந்தர்

## இதனையும் காண்க

- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# குந்துநாதர்

**குந்துநாதர்** (Kunthunath) சமண சமயத்தின் 17வது தீர்த்தங்கரர் ஆவார். கருமத் தளைகளிலிருந்து விடுபட்ட குந்துநாதர் சித்த புருசராக விளங்கியவர்.  
குந்துநாதர், இச்வாகு குல மன்னர் சூரியதேவருக்கும் - இராணி ஸ்ரீதேவிக்கும், அஸ்தினாபுரத்தில் பிறந்தவர்.  
*குந்து* என்பதற்கு வட மொழியில் நவரத்தினங்களின் குவியல் எனப் பொருளாகும்.
100,000 ஆண்டுகள் வாழ்ந்த குந்துநாதர் சிகார்ஜி மலையில் முக்தி அடைந்தார்.  
தங்க நிறம் கொண்ட குந்துநாதரின் வாகனம் ஆடு ஆகும்.
# குந்துநாதர்

## குந்துநாதரின் கோயில்கள்

- திகம்பரர் சமணக் கோயில், அஸ்தினாபுரம், உத்தரப் பிரதேசம்
- கனிஜிட்டி சமணக் கோயில், ஹம்பி
- ஜெய்சல்மேர் கோட்டையில் உள்ள சமணக் கோயில்கள்
# குந்துநாதர்

## இதனையும் காண்க

- தீர்த்தங்கரர்
- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# வசுபூஜ்ஜியர்

**வசுபூஜ்ஜியர்** (Vasupujya) சமண சமயத்தின் 12வது தீர்த்தங்கரர் ஆவார். சித்த புருஷராக விளங்கிய வசுபூஜ்ஜியர், கருமத் தளைகளைகளிலிருந்து விடுபட்டு, மேற்கு வங்காளத்தின் சம்பாபுரியில் முக்தி அடைந்தார்.  
இச்வாகு குல மன்னர் வாசுவுக்கும் - இராணி ஜெயதேவிக்கும் சம்பாபுரியில் பிறந்தவர் வசுபூஜ்ஜியர்.
செந்நிறம் கொண்ட வசுபூஜ்ஜியரின் வாகனம் நீர் எருமை ஆகும்.
# வசுபூஜ்ஜியர்

## சிலை

பிகார் மாநிலத்தின் சம்பாபூரில் உள்ள நாத் கோயிலில், வசுபூஜ்ஜியருக்கு 31 அடி உயர சிலை 2014ல் நிறுவப்பட்டுள்ளது.
# வசுபூஜ்ஜியர்

## இதனையும் காண்க

- தீர்த்தங்கரர்
- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# வசுபூஜ்ஜியர்

## ஆதாரங்கள்

-
-
# அரநாதர்

**அரநாதர்** (Aranath), சமண சமயத்தின் 18வது தீர்த்தங்கரர் ஆவார். அரநாதர், இச்வாகு குல மன்னர் சுதர்சனருக்கும் - இராணி மித்திரதேவிக்கும், அஸ்தினாபுரம் நகரத்தில் பிறந்தவர். சித்த புருஷராக விளங்கிய அரநாதர், கருமத் தளைகளிலிருந்து விடுபட்டு, அறிவொளி அடைந்து, 84,000 ஆண்டுகள் வாழ்ந்து, சிகார்ஜி மலையில் முக்தி அடைந்தார்.  
தங்க நிறம் கொண்ட அரநாதர் மீனை வாகனமாகக் கொண்டவர்.
# அரநாதர்

## இதனையும் காண்க

- தீர்த்தங்கரர்
- சமணப் புனிதத் தலங்கள்
- சமணத் தமிழ் நூல்கள்
- சமண அறிஞர்கள்
# அரநாதர்

## ஆதாரங்கள்

-
-
-
# மெர்சல் (திரைப்படம்)

***மெர்சல்*** (*Mersal*) 2017 ஆம் ஆண்டில் வெளிவந்த ஓர் இந்தியத் திகில் தமிழ்த் திரைப்படம் ஆகும். இதில் விஜய், காஜல் அகர்வால் ஆகியோர் நடித்துள்ளனர். பாக்ஸ்ஆபிஸில் 200 கோடி வசூல் செய்த படம் என விளம்பரம் செய்யப்பட்டது.
# மெர்சல் (திரைப்படம்)

## நடிகர்கள்

- விஜய் - தளபதி வெற்றிமாறன், வெற்றி, மாறன் மூன்று வேடம்
- காஜல் அகர்வால் - அனுபல்லவி
- வடிவேலு - வடிவு
- எஸ். ஜே. சூர்யா - டேனியல் ஆரோக்கியம்
- நித்யா மேனன் - ஐஸ்வர்யா
- சமந்தா - தாரா
- கோவை சரளா - சரளா
- ராஜேந்திரன் - சுகாதார அமைச்சர்
- சத்யராஜ் - போலிஸ்
- சத்யன் - சத்யராஜின் உதவியாளர்
- ஹரீஷ் பேரடி - வைத்தியர் (எஸ்.ஜே. சூர்யாவின் நண்பன்
- சுரேகா வாணி - தாதிப் பெண்
- தேவதர்ஷினி - தாதிப்பெண்
- காளி வெங்கட் - பூ என்ற பெண்ணின் அப்பா
# மெர்சல் (திரைப்படம்)

## கதை

இத்திரைப்படத்தில் வெற்றிமாறன் என்ற பெயருடன் கிராமத்தில் வாழும் வீரமான வாலிபராக விஜய் நடித்துள்ளார். இவரை ஊர் மக்கள் தளபதி என செல்லமாக அழைக்கின்றனர். இந்தக் கதாபாத்திரம் கோயில் ஒன்றைக் கட்ட முயற்சிக்கும் போது திருவிழாவில் ஏற்படும் தீ விபத்தில் குழந்தைகள் இருவர் உயிரிழந்ததைத் தொடர்ந்து ஒரு ஊருக்கு கோயிலை விட மருத்துவமனை அவசியம் என்று கருதி ஊர் மக்களின் ஒத்துழைப்புடன் மருத்துவமனை ஒன்றை கட்டுகிறார். இந்த மருத்துவமனையில் பணியாற்ற வரும் மருத்துவராக எஸ். ஜே. சூர்யா, டேனியல் என்ற கதாபாத்திரத்தில் நடித்துள்ளார். இவர் ஒரு காலகட்டத்தில் மருத்துவமனையை தனது பெயருக்கு மாற்றிக்கொண்டு மருத்துவத்தைப் பணம் ஈட்டும் தொழிலாக மாற்றும் முயற்சியை மேற்கொள்கிறார். தளபதியின் மனைவியாக வரும் (நித்யா மேனன்) ஐஸ்வர்யா தனது இரண்டாவது பிரசவத்திற்காக அந்த மருத்துவமனையில் சேர்கிறார். டேனியல் சுகப்பிரசவத்திற்குப் பதிலாக அறுவை சிகிச்சை செய்து குழந்தையை எடுக்கும் முயற்சியில் மருத்துவப் பிழை காரணமாக தாயின் உயிர் பறிக்கப்படுகிறது. மருத்துவமனை தடம் மாறிப்போவதை இறக்கும் தருவாயில் தளபதியிடம் ஐஸ்வர்யா சொல்ல, கோபம் கொண்ட தளபதி டேனியலைத் தேடிச் செல்லும் போது, டேனியலின் சூழ்ச்சி மிக்க தாக்குதலால் தளபதி கொல்லப்படுகிறார். தளபதியின் முதல் குழந்தை மற்றும் தற்போதைய பிரசவத்தில் பிறந்த குழந்தை இருவரும் உயிர் பிழைத்தனரா? டேனியல் எவ்வாறு பழிவாங்கப்பட்டார்? என்பதை தற்போதைய மருத்துவ உலகின் சீரழிவுகளுடன் இணைத்து மீதமுள்ள திரைக்கதை சொல்கிறது.
# மெர்சல் (திரைப்படம்)

## பாடல்கள்

அனைத்து பாடல்களையும் விவேக் எழுதியுள்ளார்.
| 5:48 |
| --- |
# மெர்சல் (திரைப்படம்)

## தயாரிப்பு

ராம.நாராயணனின் ஸ்ரீ தேனாண்டாள் பிலிம்ஸ் இப்படத்தை தயாரித்துள்ளது. முதல் முறையாக மூன்று வேடங்களில் விஜய் நடித்துள்ளார்.
# நயின் சிங் ராவத்

**நயின் சிங் ராவத்** (Nain Singh Rawat) (21 அக்டோபர் 1830 – 1 பிப்ரவரி 1882) பிரித்தானிய இந்தியாவின் குமாவுன் கோட்டத்தின் ஜோகர் கிராமத்தில் பிறந்த நயின் சிங் ராவத், முதன் முதலில், இந்தியாவிலிருந்து நேபாளம் மற்றும் திபெத்தின் லாசா வரையிலான இமயமலைப் பாதைகளின் வரைபடங்களை பிரித்தானிய இந்திய ஆட்சியாளர்களுக்காக தயாரித்தவர். மேலும் திபெத்திய மொழிகளையும், திபெத்தியர்களின் பழக்க வழக்கங்களையும், திபெத்திய பௌத்த சமயத்தையும் நன்கறிந்தவர்.  
1855 மற்றும் 1857ல் இமயமலையில் உள்ள லாசாவின் உயரத்தையும், அங்கு செல்வதற்கான வரைபடத்தை தயாரிக்கும் பணியில் இருந்த ஜெர்மானியர்கள் அடங்கியக் குழுவில் நயீன் ராவத் சிங் பங்கெடுத்தார்.